السلام عليكم ورحمة الله وبركاته الحمد لله رب العالمين وله الحمد الحسن والثناء الجميل اشهد ان لا اله الا الله وحده لا شريك له واشهد ان محمدا عبده ورسوله. وبعد
كلمنا عن اه المواجهة بين اسيد ومصعب. ودي هتكون اول لقاء بين مصعب وبين اسيد رضي الله عنهما بوجود آآ اسعد بن زرارة بالبستان لبني عبدالاشهل. احنا قلنا ان مصعب قاعد مع اسعد مزرارة وبيتكلم مع الناس
جاموه سعد ابن معاذ وده ابن خالة اسعد ابن زرارة اتضايق جدا لما جت له معلومة ان فتى مكة اه مع اسعد بن زرارة قاعدين بيدعوا الناس الى الله سبحانه وتعالى. انتم عارفين طبعا ان فيه ناس كتير جدا بتتضايق من دعوة الناس الى
الله سبحانه وتعالى لان هناك ناس تشمئز من آآ شريعة السماء اه ليه يشمئزوا من شريعة السماء؟ لان طبيعة السماء اه بتاخد منك صلاحيات وما بتخلكش انك تمشي بمزاجك يعني. وكما لان طبيعة الانسان خلقه الله سبحانه وتعالى ان في نقص وان في ميل للهوى
ميل للشهوات وميل للسيطرة على الناس الكبر والعلو فيجي الشرع سبحان الله لو لو الشريعة اتت بما يهوى الناس مم لم يكن الانبياء يجدون آآ عندا ولم يجدوا يجدوا يعني صعوبة ومعاناة
لكن الشريعة الاصل ان هي اتت بما لا ايه آآ تهواه جميع النفوس. بعد كده الانسان بالتهزيب وبالترتيب والتدريبات ويعني يبدأ يرتب اموره كده مع الوحي. الموضوع بيختلف تماما فاسأل الله سبحانه وتعالى ان يجعلنا ممن ينهى النفس عن الهوى حتى تكون الجنة هي المأوى
فا اسيد رضي الله عنه سعد سله قال له رح لهم وشف انطلق الى هذا الفتى الذي جاء الى بيوتنا ليغري ضعفائنا ويسفه الهتنا ويزجره. وراح له مع الحربة بتاعته
فمصعب رضي الله عنهم هيبدأ يتكلم معه. لكن في موقف حصل وهو ان اسعد ابن زرارة قال لمصعب ايه؟ خل بالك يا مصعب آآ اللي جايين لك ده مش اي حد
بما ان احنا اسعد خبير في قراءة الشخصيات قال له خلي بالك ده مش انسان سهل. ده سيد قومه ده ارجحهم عقلا ذا اكملهم كمالة. راجل عاقل جدا يعني لو اسلم ناس كتير جدا هتسلم
فاصدقوا الله فيه. وده مهم جدا الانسان ينتبه للرموز المؤثرين لا الشخصيات مؤسرة قائدة يعني القيادة هي التأثير القيادة هي التأسير. احيانا تلاقي في الجامعة كده في تلاتة اربعة مؤسرين في السيكشن مؤثرين في الدفعة
مؤسرين في الايه؟ في الشريحة ديت فلك علاقة بين واحد منهم ركز عليه لان ده لو تبنى فكرة هيكون مؤسر جدا جدا على غيره ولو بسمته والتجربة بتقول لنا يعني وتؤكد هذه القاعدة. ان سبحان الله دايما المؤسرين
والشخصيات المؤسرة استقامتها بتفرق كتير جدا. ولزلك كل واحد منكم مؤسر في مكان مؤسر في في البيئة اللي هو ساكن فيها في المجتمع في العيلة في في اه مع قرايبه
يتعود دايما ان هو يعمل الحاجة الكويسة وقف اسيد رضي الله عنهم قدام الجميع كله والتفت لمصعب بدأ يتكلم وسيد رضي الله عنه بدأ يتكلم مع مصعب فقال له ما جاء بك ما الى ديارنا
واغراكما بضعفائنا. الله اكبر ايه اللي جابك هنا مكاننا؟ وايه اللي بيغريك بايه؟ بهؤلاء اعتزلا هزا الحي ان كانت لكما بنفسيكما حاجة عارف كده لما واحد يقول لك ايه؟ يعني لو لك شوق في حاجة اتوكل على الله
لو عاوز تعيش وريني كمان خطوتك نعرف الجماعة اللي هم بيهددوا بالطريقة ديت رغم ان سبحان الله ان اسيد اصلا شخصية آآ هيجي بعد كده شخصية لطيفة جدا وسلسة يعني مش الشخصيات العنيفة اللي فيه شد وجزب عنده لا لا لأ لكن هو اتشحن
من سعد ابن معاذ زائد كمان ان آآ الاعتقاد بقى والانتماء والهوية فهو بيقول له ايه انتم ايه اللي جابكم بلدنا بقى لو سمحتم؟ ممكن عاوزين نعرف بقى انتم ايه اللي جايبكم هنا عندنا؟ فسبحان الله! احيانا اه يعني رغم ان الحوار
فادي هادي كده زاهرا يعني. لكن هو ما استناش رد من مصعب. خدتوا بالكم؟ هو بيقول له ايه اللي جابكم هنا؟ ايه اللي بيخليكم آآ تغروا الضعفاء بتوعنا المفترض يبقى في جواب والله احنا ابدا يعني اولا احنا مش قاعدين احنا قاعدين في ملك الحكومة انتم عارفين الكلام ده قاعدين في ارض ربنا
ما استناهوش يتكلم اصلا فعلى طول قال له انت ايه اللي جابك ايه اللي مخليك تتكلم كده مع الشباب والكلام ده؟ انت فاكر يعني ان الناس ديت عشان مش فاهمة وغلابة وشباب صغير وبتاع يبقى انت كده لأ
اعتزلا هزا الحي امشوا من هنا. ان كانت لكما بنفسيكما حاجة سبحان الله! اهل الباطل بيهددوا بدون مناقشة على طول ولزلك تلاقي سبحان الله دايما يستعملوا السلاح ده في حتى في المنازرات الاعلامية تلاقي مسلا واحد مسلم بينتظر واحد تاني او
على يريد الشريعة واحد يريد تنحية الشريعة عن الحياة وعن كل حاجة يعني واحد يريد نشر السنة وواحد يريد ابادة السنة فتلاقي سبحان الله مش بيدوا له فرصة اه حتى واشكالات اشكالات اشكالات وبتاع والكلام ده كله ومرة واحدة كده تلاقي ايه؟ لا ده هو يبدو ان ما فيش حل الا كزا وتلاقيه يروح داخلين على طول في ايه
فهذه اللغة سبحان الله طيب مصعب هيقابل الموضوع ده ازاي كيف سيتفاعل معه مصعب مصعب شخصية يعني مم اسرية جدا يعني. وما ينفعش يتقال له كده. ده ابن علية القوم يعني مصعب في في مكانه وفي البيئة اللي نشأ فيها
مصعب تقيل قوي ومصعب عايش على العز يعني ما تجربش يتكسر قبل كده. ما فيش حد جرب ان يكسر مصحف. ولا ان يقول لمصعب كلمة تقيلة ولا كلمة مؤزية فمصعب لما يسمع الكلام ده لو انت مكان مصعب هتعمل ايه
ممكن تتضايق ممكن تقول ياه برضو يلا خير. والله يا اخي سبحان الله برضه الاسلام الله المستعان برضه. يعني برضه بيخلينا ندي عينيه نضغط جامد جدا. مصعب ما يدخلش اسلام في الحاجات ديت لان بعض الناس دايما حاسس ان مشاكله جاية له من الدين
وان ازماته كلها جت من الدين. بيبص للدين دائما ان هو يعني حاجة مزعجة له في حياته. حاجة وترته حاجة تعباه لا مصعب مش كده خالص مصعب رضي الله عنه لديه مهارة عالية جدا وهي مهارة الاتزان النفسي
زي النبي صلى الله عليه وسلم قاعد معه آآ ابو الوليد آآ ابي الوليد قاعد مع النبي صلى الله عليه وسلم وقعد يتكلم بقى مع النبي صلى الله عليه وسلم. ويقول له يا محمد
انت عملت وعملت وجاي تتكلم على الالهة في الاخر خلاص قال له ايه؟ قال له يا محمد ان اردت زوجة زوجناك. لو الشغل ده كله كده يعني انت عاوز تتجوز ما نجوزك يا عم. بس الموضوع يعني مش كده بقى مش كل شوية اللات ومناوي والكلام ده وتقول للاخوة مش عارف ايه بر والدين وصلة ارحام والكلام اللي احنا ايه احنا مش واخدين على الكلام ده
فازا اردت زوجة زودناك واذا اردت مالا جمعنا لك فاعطيناك ما تريد واذا اردت ملكا ملكناك. عاوز يا عمي تبقى الريس ما فيش مشكلة. من النهاردة انت ماسك دار الندوة
وطبعا ما حدش يعمل كده الا منهزم ما حدش يقول العرض ده الا واحد منهزم. ليه هو انتم يعني اي حد في مكة يعني يقول لك انا عاوز امسك البلد تروح مدي له دار الندوة وتقول له تعال يا عم انت عاوز ملك خد
انت عاوز بنت نجوزك اجمل البنات. عاوز مال نجيب لك اي حد في مكة تقول له ايه؟ يقول لك كلمتين كده هتقول كده؟ لأ انت واضح ان ايه ان ان في حاجة من الايه مضايقاك في حاجة هزمتك
وان كنت تشتكي من مرض بحسن لك عن امهر الايه من يعالجك الكلام ده مستفز ولا مش مستفز الكلام ده يستفزه ولا مش تستفزه؟ يعني استشعري كده انت عاملة مداخلة صوتية وبتتكلمي على ليه لا والنقاب ومش عارف ايه وده زي الامة ومش عارف ايه والكلام ده كله واحنا لازم
نكون متسترين ومش عارف ايه استشعري بقى واحد راح قال لك طيب. خلصت؟ اه طب احنا هنقول لك حاجة. حضرتك لو بتشتكي من ازمة نفسية احنا عندنا هنا في المستشفى الامراض النفسية رئيس قسم مش عارف الطب النفسي بعين شمس. معنا الدكتور كزا كزا كزا
ممكن اديكي تليفونه وان شاء الله واحنا هنخصك وهيعالجك مجانا ولو حضرتك آآ بتقولي الكلام ده عشان انت عاملة عاملة كبيرة مع حد من آآ في الحي وعاوزة تتستري وما حدش يشوفك ما فيش مشكلة. احنا ممكن نبدلك الولد ده وما فيش حد ييجي ناحيتك
ولو بتقول الكلام ده عشان شو اعلامي وبعدين الناس تجمع لك لايكات وتاخدي فلوس واعلانات على الفيس والكلام ده ما فيش مشكلة ممكن نديك فلوس الكلام ده يعمل فيك ايه
بعد اما بقى قلت انت الكلمتين دول وعملت المداخلة ديت لو في دكتور في الجامعة قال لك بعد ما قلت الكلام ده قدام الناس كلها قال لك الكلام ده. هتتجننوا. صح
النبي صلى الله عليه وسلم آآ سبحان من هدئها وشرح صدره وسكن فؤاده. فقال له فرغت ابا الوليد؟ خلصت ولا لسه في حاجة يعني لسه هتتكلم لسه في كلام تاني ولا كده خلاص كده ده اخرك
سبحان الله وبكل سلامة يقول له ايه؟ اسمع ازا طب اسمعني بقى سبحان الله ويبدأ يسمع النبي صلى الله عليه وسلم ويبدأ يتجنن بقى. خلاص يبدأ يلاقي ان القرآن يعني جايبه لمس كتاف زي ما بيقولوا
سبحان الله احنا النهاردة عندنا يعني المبنى يعني احد الاشكالات المشهورة جدا عندنا عموما يعني كبشر هي صعب في طريقة الحوار ما عندناش السلاسة في الحوار معزم المشاكل في البيوت سببها ايه؟ الحوار. بتلاقي الاتنين بيتكلموا في نفس الوقت. حاول كده تسمع اتنين بيزعقوا لبعض
هتلاقي ان الكلام في نفس الوقت يعني انت لو بتسجل آآ تتعب ده بيتكلم في نفس الوقت ده بيتكلم وده بيتكلم ده بيتكلم فبيسموه حوار الطرشان بعد كده بقى. ده في وادي وده في وادي. كل واحد بقى بيلقط كلمة من هنا وبيكون عليها وده بيعمل ويا سلام بقى لو هم في اولاد في
الوسط بقى والولاد بتتكلم يا جمال فكرة ان الناس في الحوار في ناس كتير بتبقى قاطعة ودانها ويبقى سايب ودانه مسلا في المطبخ ولا حاجة كده آآ ويبدأوا يعيشوا بقى مع بعض
فنسأل الله السلامة فيبدأ الحوار يتقلب الى خوار عارفين ايه؟ له خوار فالحوار يتقلب الى خوار اي حوار لا يأتي بالجوار فهو خوار الحوار ده مفترض انا بتحاور معك عشان يبقى ايه بينا وبين بعض ايه هدوء جيرة يعني نتجاور في الافكار بتاع وايه اللي هيتقلب الى خوار وصوت وضجيج ومشاكل
فنسأل الله سبحانه وتعالى ان يعلمنا ادب الحوار لان الحوار ده مهارة. رغم ان هو اداب بس هو مهارة لازم تتعلمها. ازاي تتحاور مع اللي قدامك؟ ازاي تتكلم معه وهو فن
بيستعمل كتير جدا اه في الدعوة الى الله سبحانه وتعالى يبقى ولن تستطيع ان تدعو الى الله سبحانه وتعالى مهارة الحوار والاقناع عندك منخفضة على الاقل ان لم تجد يعني لم تجد وتتمكن من مهارة الاقناع فلا تضيع مهارة الحوار. يعني على الاقل مهارة الحوار تكون متمكنة منك
لكن ما بتعرفش تتكلم مع زوجتك ما بتعرفش تتكلم مع تحاور مع اخوك ما تعرفش تتخيل اتكلم مع زميلك في العمل دايما في توتر زوجتك عاوزة تستشيرك في حاجة ولا بتستفتوا حاجة. دايما البيت كده فيه مشاكل ايه ما فيش حوار بيني وبينك. لا هو زي ما انا بقول كده. طب يا عم طيب ندخل حد
ما فيش حد بيخش. طب نستفتي لا مال المشايخ ومال الكلام ده؟ مال المشايخ ومال الكلام ده؟ امال مين اللي جابني من المسجد وراح سأل الشيخ وقال له انا عاوز اخت من الفوق اللي حاضرينا دول
وقلت يا شيخ وانا اخ كزا والتزمت في سنة كزا وبحبكم جدا وبحب اسمع دروسكم. ورحت دخلت يوم ما الرؤية الشرعية وديتك تقول لهم ده الشيخ فلان ده هو اللي كل
حاجة في الحياة وانا ما بعرفش يعني اتنفس حتى اما بنزل بيتي بستأزنه الاول. بقول له النزول ده كده سنة ولا ايه؟ ولا بدعة؟ الطريقة ديت كزا ولا كزا يعني في الهزار ده ان كان زمان يقول لك انا بيتشرف وينتمي ويقول لك انا بستفتي لاهل العلم في كل حاجة وهي بنت الحلال وفي كتب الكتاب قبل كتب الكتاب
بيقعد معها يقول لها بصي انت ملتزمة وانا ملتزم. لو اختلفنا هنعمل ايه قال الله قال الرسول نرد الكلام لاهل العلم دلوقتي تيجي اي خلاف ما اريكم الا ما ارى
انا العلم والعلم انا. انا الدعوة والدعوة انا خلاص انا الذي فوضني الله لاحكم فيك نسأل الله العفو والعافية وده اسمه ملتزم واسمه اخ واسمه حاجة كبيرة يعني. طب انت دهرت باي لأ وكمان ممكن يحرم عليها ان هي تتصل ولا تسأل حد. كمان
وده بقى ايه؟ هي لله هي لله انت بتربي مين يا ابن الحلال وكده؟ غالبا البيوت دي بتتفجر على فكرة وبيحصل فيها تفجرات بعد كده وبتعيش فترة آآ في التوتر ده الى بعد كده بترسو في ميناء
الطلاق الصامت بعد شوية بيحصل بقى توترات وانفجارات غالبا دي مشاكل بتتراكم وهتبقى قدام صخور وهتبقى جبل مش هيفهم الكلام ده الا حد كبير يعني حد كبير يعني اقصد يعني له تجربة يعني في الايه؟ في الطريق ده. فمصعب رضي الله عنه كان يتمكن من هذه المهارة مهارة الحوار ومهارة الاتزان
نفسي التفت مصعب رضي الله عنه الى اسيد بوجهه المشرق بنور الايمان. احيانا في ناس كده سبحان الله اه بوشه كده اه يسبت اللي قدامه طبعا مصعب اه مش باين عليه التوتر. خلي بالك يا اسعد ده بيقول لك ايه لو انت عاوز تعيش امشي مش احنا عاوزين نعيش يا اسعد ولا احنا عاوزين نموت ولا عاوزين نعمل ايه
ما يقفش مع الحاجات ديت فلا تخافوهم وخافوني ان كنتم مؤمنين. دائما التوكل التوكل على الله حقيقة يعني الخوف الفطري ده عادي نكون موجود بس يذهبه الله بالتوكل. فالتفت مصعب الى اسيد بوجهه المشرق بنور الايمان وخاطبه
بهجته الصادقة الاسرة وقال له يا سيد قومه يا ايه يا سيد قومه جابها منين دي سبحان الله! اول حاجة ان النبي صلى الله عليه وسلم بيقول لنا انزلوا الناس منازلهم
يعني مش معنى ان انت خلاص بقى تحزف الشهادات. يعني هو عند دكتور راجل دكتور رئيس قسم وانت بتتكلم معه تقول له انت يا حبيبي يا كابتن لو سمحت وانت ليه بتقول وانت وانت
ده انت ايه انت ديت يعني راجل كبير واكبر من والدك وراجل كبارة في المنطقة عمدة مش عارف ايه الى هرقل عزيم الروم فالكلام ده ايه المشكلة فيه انك تقوله؟ يعني بعض الناس
بيتفنن في اهانة من امامه. او بسبب الجفاء اللفزي عنده لا ينتبه لهذا الامر لكن مصعب لانه تربية محمد صلى الله عليه وسلم والتقط من اخيه اسعد فعرف يتكلم ازاي فبيقول له ايه يا سيد قومه يا سيد قوم دي ممكن تعمل ايه في الانسان؟ وهو بيتكلم معه كده
يا سيد قومه على طول تفتح القلب صح رح في خدشة لقى تهديه يا سيد قومه والقلب ازا فتح لان العقل دي قاعدة القلب لو اتفتح العقل يلين ولزلك مهم جدا انك تشتغل وجدانيا عالي مع اللي قدامك
لان في ناس استيقنتها انفسهم هو عنده يقين لكن ده حدها. لكن ليه؟ لان القلب متعكر القلب فيه فسق القلب فيه بعد القلب لسة ما فتحش يا سيد قومه هل لك في خير من ذلك
طبعا احنا قلنا الراجل ده ارجحهم عقل عقلا فطبعا حاجة اعلى من كده اه طبعا ما فيش مشكلة. بيقول له ايه؟ بقول لك ايه؟ ما نتكلم كلام اقول لك على حاجة احلى من كده
هل لك في خير من ذلك؟ ما بلاش لغة الرماح ديت وبتاع وتغرس الرمح ونتكلم ما نفتح لغة حوار قال وما هو هو فيه احسن من اللي انا بقوله انا طول عمري بقول احلى حاجة انت مش واخد بالك ان انا السيد ولا ايه؟ والسيد بتاع القوم هو بيقول اي حاجة
اكيد كل حاجة موزونة فقال تجلس الينا وتسمع منا فان رضيت ما قلنا قبلته وان لم ترض تحولنا عنك ولم نعد اليك قل له يا سيدي الامر بسيط جدا انت حضرتك يعني انت سمعت انا قلت ايه
عشان حضرتك تتضايق وبتاع انت حضرتك انا بعرف انا بقول ايه. يمكن انا قاعد امال اقول ايه؟ اسيد اسيد اسيد وكلهم يقولوا ابن حضير ابن حضير. يمكن بنطبل وبنغني لك. انت سمعت احنا قلنا ايه
اصلا يمكن احنا قاعدين نقول وسيد الراجل محترم وسيد ده المفترض اللي يمسك البلد وسيد ده حاجة زي العسل وسيد يمكن مش جبنا سيرتك وبنتكلم في حاجة تانية خالص يمكن بنتكلم في جمال الاشجار وجري الانهار
والكلام ده انت ايه اللي بتخليك متضايق كده فقال يا هو ما هو قال تجلس الينا وتسمع منا تسمع منا. تسمع منا دي مهمة جدا جدا اسمعوا منا لا تسمعوا عنا
برضو هتلاقي من المشاكل الكتيرة جدا في في البيوت والحوارات بل في طوائف وقعت وكبار اه يعني اساءوا زنهم في غيرهم بسبب ايه؟ البطانة اللي حواليهم. يقولوا وعلى فكرة كنا قاعدين امبارح وقال فلان قال على حضرتك كزا
وده قال كزا وده قال كزا. اول حاجة ربما انت يعني الكبير دايما يفهم صح في سياقات ممكن تتفهم لكن سبحان الله تيجي تقعد في القعدة كده يقول لك وانتم قلتم وانتم كنتم تقصدوا وانتم مش عارف ايه وبلغنا انكم قد قلتم كزا فتروح ساكت خالص تقول له ايه؟ ايه يا اخي الكريم
انت سمعت مني هذا الكلام ام نقل عني فيقول له نقل عنك قال لو سمعت مني ما اتينا الى هذا الايه؟ التوتر. يعني انت لو بتسمع مني كان الموضوع انتهى
احنا النهاردة بنسمع كلام كتير وانت قلت ومامتك ولما قلت حصلت وانت كنت تقصد وخالتك لما قالت وعمتك لما راحت وانت مش عارف ايه انت كنت تقصد ماما وانت كنت تقصد
يا عم انت القصد ده جبته منين؟ ما هي اختك قالت انك قلت انت سمعت مني يا بنت الحلال. يمكن هي اختي فهمت غلط وليه داخلين في كلمة القصد القصد القصد القصد القصد
هو انت يعني بتكشف عما في قلبي نسأل الله السلامة. ربنا يعافينا. فقال له تسمع منا عشان كده مهم جدا ان احنا نستعمل الوسائل على قد ما نقدر ليسمع الناس عنا
صح؟ لا ليسمع الناس منا يسمع منك هم بيقولوا دلوقتي ان الملتزمين دول الملتحين بياكلوا الاولاد الصغيرين. خاصة قبل صلاة المغرب بياخدوهم و وياكلوهم وعندها وما بيضحكوش. لان ربنا ايه خلقهم ما عندهمش اسنان او هم عندهم قناعة ان زهور الاسنان عورة
عشان كده ما بيحبوش يضحكوا او الاخوات دول شكلهم قبيح جدا جدا جدا وعندهم تحت الملحفة ديت حزام ناسف. واول ما بيعدوا انك خلي بالك بقى في ناس بيقولوا ده تصوره
ولزلك واخد موقف شديد جدا جدا جدا ويا سلام بقى اتنين تلاتة بقى من اهل الاستقامة اصلا يعني اكدوا الموضوع ده ببعض السلوكيات فخلاص الناس رشقت في الحتة دي. عافانا الله واياكم
لكن اما يجي في الاخر خالص يسمع منك ايه ده يعني انا فاكر في يوم من الايام لما كان في احد الشباب آآ كان بيهزر مع آآ طفل كده جت والدته
كان تقريبا في المطار يعني جت والدته جري وراحت خداه كده من من ايده وشدته من بتاع وبعدين بدأت تكلمه كده يعني انجليزي ان يعني بتقول له يعني انك خلي بالك دول كزا ودول كزا وده كزا وده ممكن يأزيك وده مش عارف ايه والكلام ده
فالمهم الولد قعد بعيد وبعدين قعد يصارق الابتسامات لبردو نفس الاخ لانه الاخ لعب معه كده وهزر معه شوية. والولد برضه مصمم يروح يلعب معه يشاور له وبيهزر وبتاع والكلام ده. هو مش مصدق كلام والدته. يا ستي انت بتتكلمي
سبحان الله! فهي الفطرة لما بتلاقي حاجة مختلفة الدنيا ايه خلاص هم هيخزلوا دماغك هيغسلوا دماغك. وعلى فكرة الكلام ده صحيح من وجه. ان هم بيغسلوا الدماغ اه بيغسلوها. بيغسلوها من ايه؟ من كل الاتربة والحاجات
السيئة جدا اللي فيها هم بيغسلوها من الحاجات الوحشة وان كان في طبعا ايه بعض الناس عندها بعد يعني وفهم خطأ لكن هنتكلم في الفكرة تجلس الينا وتسمع منا فان رضيت ما قلناه قبلته
وان لم ترضى طب نعمل ايه بقى تحولنا عنكم ولم نعد اليكم. شف الجمال! وشوف الرقة والضبط هو بيقول له ايه؟ بيقول له احنا هنتكلم مع بعض. والله انا هقول لها كلام. عجبك؟ عجبك
ما عجبكش يا سيدي خلص احنا نمشي. ما قالوش لو ما عجبكش خلاص مش عينا هنقوله الكلام ده عالي جدا. واحد يقول وبص بقى انا مسجل لك مش انت قلته. لو مش عجبنا مش انتم هتتكلموا تاني في الكلام ده. لأ هيقول له ما قلتش كده. انا قلت ان انا هاسيب لك مكانك
لكن انا هدمني ساظل اتكلم وابلغ دين الله سبحانه وتعالى وابلغ سنة النبي صلى الله عليه وسلم. وان منعت من هذا المكان من حديقة بني عبدالاشهل اروح حديقة تانية فاحنا اتفقنا على المكان ده مكانا في الجلسة دي
انا بس كل الموضوع اللي انا هغير ولزلك مهم جدا تغيير الوسائل لا تغيير المضامين. فهو دلوقتي بيقول له ايه احنا هنغير في الوسيلة. والله مش عجبك خلاص نسيب المكان
بس انا المحتوى اصل بعض الناس يقولوا والله بص يا عم انا هقول لك حديس عجبك خده ما عجبكش خلاص يا سيدي الحديس ده يبقى ضعيف. هو خلى معيار الايه
المدعو هو اللي يحكم على كلام النبي صلى الله عليه وسلم وده الشخصية القرآنية يا جماعة. الشخصية القرآنية دائما تجده موفق بتوفيق الله في انتقاء الالفاظ. في الحوار في كل شيء تلاقيه موفق
قال تجلس الينا فقال اسيد لقد انصفت سبحان الله! بارك الله في اسعد بن زرارة. ادى له المفتاح قال له ده دماغ وراجل عاقل ومنصف وسيد قومه اشتغل عليه فقال له لقد انصفت
وركز رمحه في الارض. فاكرين ركزة الرمح اللي فاتت؟ عن ما اخذ سيد حربته هنا ركز الرمح. الركزة دي غير الركزة دي هنا بقى بهدوء كده بنحط ده كده على جنب. وجلس
سبحان الله فاقبل عليه مصعب يذكر له حقيقة الاسلام وبدأ يتكلم معه حقيقة الاسلام ويقرأ له شيء من الايات القرآن فانبسطت اساريره واشرق وجهه. الله اكبر والمتابعة وهو بيتكلم متابع على عينه بيبص بيشوف التأسير بتاعه يعني احيانا وانت بتتكلم في موعزة كده فتلاقي اللي قدامك بدأ يتأسر. دوس بقى دوس
لقيته بدأ يبكي بدأ فيه الدموع بدأ مش عارف ايه دوس كمل كمل لو انت مركز معه ادي الجرعة زود الجرعة لقيته يعني مدايق جدا وبتاع حاول تخفف فالمتابعة حتى في الكلام
فبدأ ايه؟ وشه يتغير كده وسبحان الله! كان مصعب معه قد ايه؟ كم كلمة قالها له مصعب كان معه كم درس دعوي سمعه لفلان؟ وكم وكم وكم وكم وكم؟ كان معه القرآن
كان معه القرآن وعايش بايات القرآن. كنت اتكلم مع واحد كده في في زنب مشهور فبقول له عايزين نعالجه. قال لي سهل جدا تعال نتكلم في ايات كزا ومن خلالها هي لوحدها تايه؟ الزنب ده يتشال
محتاجين ان احنا نتكلم كده مع الناس مش لازم يعني مش لازم عشان نتكلم في التربية لازم نلف وندور ونبعد. لا عادي جدا. الوحي خير مربي. تعالوا ننطلق من لقمان
نشوف لقمان ربى ازاي؟ تعالوا نشوف يعقوبة تربية للعقوبية. كيف ربى؟ فيه بيئة فيها توتر وفيها اخوة مش منسجمين. بعضهم فيه حزبين آآ يوسف واخيه والحداشر التانيين. وفي توتر في ازاي الدنيا تتربى وازاي الاب يحافز على اتزان النفسي؟ حتى لو غابت الام كما كانت
بعدنا في قصة يوسف حتى ولو غاب الاب زي ما كان غايب في قصة موسى في القصص. نبدأ نهتدي بهدي الله سبحانه وتعالى ونبدأ نستنبط ونخرج ونستفيد عادي جدا من العلوم الاخرى بس لازم يكون
ان الوحي هو المتن والهامش هو الاخر. مش العكس فاوسيد على طول قال له ما احسن هذا الذي تقول؟ وما اجل ذلك الذي تتلوه؟ ايه الجمال اللي انت بتعمله ده
مصعب بقى يا جماعة. شوفوا بالقرآن اهتديت وشوفوا قد ايه ان الغرب بيهتدي. بعض الناس يقول لك لا اصل القرآن هو مش هو كافر به ازاي يؤمن به طب وهو ابو جهل يعني ما كانش كان مؤمن بالقرآن؟ والكفار مكة كلهم كانوا مؤمنين كيف خاطبهم النبي بالقرآن وهم كفار اصلا به
يا جماعة احنا مش هنألف طرق دعوية. الرب جل وعلا قال لنا انما انذركم بالوحي. انا جاي ادعوك بالوحي بالوحي فانا افهم الوحي عشان انا ادعوك بالمفاهيم اللي انا فهمتها ديت
فالداعي يا جماعة مش بمجرد آآ لأ وفيه معاني متأصلة جدا عايشها ما احسن هذا الذي تقول وما اجل ذلك الذي تتلو بس مصعب عمل لنا حاجة جميلة جدا. مصعب عمل ايه؟ مصعب
آآ قرأ عليه القرآن صح كان معاه ورقة وكاتب فيها ولا كان في صدره كان القرآن في صدره الداعي مش راضيه مشيت كاسيت لا يا جماعة انت لازم دايما تكون محضر
لو انت ماشي في الشارع وانت بتملى البنزين في العربية وانت ماشي بتاعته قدام بتاعة الخضار لقيت بنتها كبيرة ومش محجبة دايما تكون محضر جاهز بس ما حدش هيحضر الا الجاهز المهموم
المهموم المهموم هو اللي بيجهز اما اللي مش مهموم ومش فارق معه الدين خلاص هو انا رايح اجيب خضار تقول لي ركز في الدعوة بيقول لك رايح اجيب خضار. ايوة رايحة تجيبي غزاء البدن. اين غزاء الروح
زي ما رايح تشتري غزاء بدل ما تجيب غزاء روح وانت جاي. ايه غزاء الروح دي! يا عم هات لك حسنتين. لقيت حسنة على الارض! انزل هاتها ما تسيبهاش اهو انت لو لقيت الف جنيه مرمي على الارض وحلال انك تاخد اللقطة مسلا هتسيبها
ما تنزل زي ما التقطت الخير التقط الايه؟ الغزاء الروحي فلا تكسل عن حسنة تراه في الطريق تراها في الطريق شفت ولد كده واقف مع بنته وبتاع والكلام ده كله ما تجيب الحسنة ديت
هات الولد ده تعال سلام عليكم ممكن بعد ازنك كلمة انت اسمك ايه ومش عارف ايه انا اخوك فلان ساكن انا هنا وبتاع انت ما شاء الله ساكن عندنا هنا في المنطقة اول مرة اشوفك لا والله ده انا مش عارف من مكان تاني مش عارف ايه الكلام ده كله. انت في سنة كم؟ انا في تالتة سانوي
ما شاء الله لا قوة الا بالله انت حاسس ان انت يعني ده عادي اللي انت بتعمله ده انت تحب ان اختك تكون واقفة دلوقتي مع حد تاني ومش عارف ايه والكلام ده. اه ده احنا مش بنعمل حاجة غلط ما انا عارف ان اختك مش هتعمل برضه نفس الحاجة الغلط ديت. انت
تحب كده؟ انت تحب ترتبط بواحدة في يوم من الايام تقول لك انا كنت بمشي مع الاولاد وكنت بقعد معهم وبعد الدروس وبقف معهم استخبى واعمل كزا وكزا تحب جدا يروح ساكت كده في الارض
وباصص ومش عارف ايه. انا على فكرة انا انا مستبشر جدا بمية خير. وعاجبني جدا انك بتسمعني. وده دليل انك فعلا بتحب الخير وبتحب ربنا فحاول بقدر الامكان انك ربنا سبحانه وتعالى يحبك وانك آآ تحافز على ده. انت دلوقتي البنت اللي بتخون مامتها وبتخون ربها وبتخون كزا مش هتخونك
اتجوز اكيد هتخونك. فحاول يا ابن الحلال تأمن مستقبلك بالعمل الصالح. فلان اللي هيعمل صالح لنفسه هيمهد. فانت الجزاء من جنس العمل ففي الغالب لو دقتك ماشي في الطريق ده هتلاقي ناس هتقابلك وهتبقى ام ولادك كده. فالولد اصلا مجرد الكلمتين اللي يسمعهم دول حد بصوا انا تجربتي تجربتي الشخصية
لو عملت في السنة كده مع تلاتين واحد التلاتين واحد التلاتين واحد ما رأيت احد صدني في الكلام او مش عشان انا بارع ولا حاجة لا لا لا الموضوع ده يعني اللي اشتغل الموضوع ده عارف كويس جدا ان انا كلامي ده ايه. اكتر من خمسة وتسعين في المية من الشباب لو اتكلمت
انت معه بهدوء بيجي على جنب يقول لك جزاهم الله طب ماشي يا عم الشيخ ماشي ماشي اقصى واحد يقول حاضر حاضر يا عم الشيخ خلاص بقى يا عم الشيخ حاضر. لكن فيه واحد يقل ادبه ولا واحد يغلط ولا واحد كزا
نادر ولو حاجة حصل كده ما قعد يتقال للنبي ساحر واتقال للنبي اساطير الاولين واتقال للنبي كزاب واتقال للنبي كزا يعني استشعر انت داخل الجامعة فاول ما دخلت على البوابة قالوا الساحر جه
واول ما دخلت السكشن المعيد بيقول لك ايه ولا يا اهبل انت ارجع ورا والولاد والبنات داخلين حاسب حاسب الانسان المجنون ده. ما بنحبش نقعد جنب المجانين. انت هتعرف تعيش؟ طب محمد صلى الله عليه وسلم كان ليل نهار بيتقال له كده
هو والصحابة واستحملوا عشانك عشان انت تيجي مسلم وانا اجي مسلمة وانت تيجي تبقى اسمك كزا وانا اجي اسمي كزا وكلنا مسلمين وبنقول لا اله الا الله محمد رسول الله
فاحنا مش هنخش الدين يا جماعة مش هنخش الجنة كده بدون ما ندفع اي حاجة حفت الجنة بالمكاره رغم ان كمان الباب ده ما فيهوش اي مشكلة فمصعب ابن عمير كان جاهز
ما احسن هذا الذي تقول وما اجل ذلك الذي تتلوه كيف تصنعون اذا اردتم الدخول في الاسلام بيقول له انا لو عاوز ادخل في الاسلام نعمل ايه؟ قال له ام مصعب سهلة. تغتسل وتطهر ثيابك. وتشهد ان لا اله الا الله
وان محمدا رسول الله وتصلي ركعتين. وقام الى البئر. وقاعدين جنب البير. اه مش هنتعب. انت خلص خش. سبحان الله! كانه عنده يقين ان هيقعد هييجي فمجهز له قعدة. فاقام الى البئر فتطهر بميائها
كم خد الحوار ده بقى وشهد ان لا اله الا الله وان محمد رسول الله. فانضم في ذلك اليوم الى كتائب الفرسان كتائب الاسلام سبحان الله بلغوا عني دقايق وكان اسيد ابن حضير احد احد
الحاجة اللي هتكون مكتوبة في صحيفة مين في صحيفة مصعب بن عمير. عارفين الوسيد ده هيقول له ايه يقول له بص انا في واحد هروح اجيبه لك ده بقى برنس البرانيس. ده لو جه المدينة جت
هروح اجيب لك واحد ياه يا اسيد انت على طول حب الدعوة وعلى طول فهمت الدين؟ اه ليه يا جماعة؟ لان اللي بيدوق حاجة كبيرة يعني انا هقول لك على حاجة
انت بتحب محمد صلاح؟ طيب دخلت الهايبر لقيت محمد صلاح بتتصل بزمايلك الحق الحق محمد صلاح تحت يلا بتاع واجري وبتاع والكلام ده ده انك بتقول لهم كده اه ليه؟ لانك بتحب لهم الحاجة الحلوة اللي انت حبيتها صح؟ انت لو صادق وحاسس بالنور اللي دخل قلبك لن ترضى الا ان النور ده يدخل في كل قلوب من تحب
لو انت فعلا حاسس بالنور وفعلا بتحب الناس دي بصح وبصدق هتكون حريص جدا انه يدخل النور في في قلوب هؤلاء. ويجي واحد يقول لي ازاي والوسيلة وبتاع؟ بص اللي عزت اللي حبت تجيب موبايل ايفون من والدها ان والدها يشتري لها موبايل او يشتري لها
تيشيرت معين او لبس معين عملت ايه؟ تفننت واتشقلبت ومشيت على الحيطان وعملت له اراجوز ومرة تعيط ومرة خاله يدخل واسطة ومرة مين بيحب بابا ومرة نعمل له مساج ومرة مش عارف نفطره ومرة نعمل له الحاجة اللي بيحبها
تفننا عشان اخد حاجتي. تفنني حتى تقذفي النور فيه في قلبه وتكوني سبب في قذف النور في قلبه. تفنن خلي عندك تركيز مشروع انا هخترق قلوب من حولي. ربنا يستعملني هكذا
اسيد ابن حضير اسلم في خلال دقايق مع مصعب ابن عمير. اسيد لسه قصته كمل معنا في موقف كده كمان آآ ونحكي نحكي ان شاء الله المرة القادمة. فاسأل الله سبحانه وتعالى ان ينفعنا واياكم. ويحشرنا مع هؤلاء ويرزقهم
صحبة النبي صلى الله عليه وسلم في الجنان. اقول قولي هذا واستغفر الله لي